nibzard/narodne-novine-full-text-markdown huggingface dataset:
### NN 3/2019 (9.1.2019.), Ispravak Kolektivnog ugovora za djelatnost socijalne skrbi

KOLEKTIVNI UGOVORI

75

VLADA REPUBLIKE HRVATSKE

i

1. SINDIKAT ZAPOSLENIKA U DJELATNOSTI SOCIJALNE SKRBI HRVATSKE

2. SAMOSTALNI SINDIKAT ZDRAVSTVA I SOCIJALNE SKRBI HRVATSKE

potpisali su 3. siječnja 2019. godine sljedeći

ISPRAVAK

KOLEKTIVNOG UGOVORA ZA DJELATNOST SOCIJALNE SKRBI

Ispravlja se članak 53. stavak 12. u kojem su omaškom iza riječi »znanosti« napisane riječi: »(preddiplomski ili diplomski sveučilišni studij, poslijediplomski specijalistički studij – mag., sveuč. mag. mr. spec.)«, na način da se iste brišu te članak 53. stavak 12. glasi:

»12. Osnovna plaća zaposlenika uvećat će se za 8% ako zaposlenik ima znanstveni stupanj magistra znanosti odnosno za 15% ako zaposlenik ima znanstveni stupanj doktora znanosti.«

|  |  |
| --- | --- |
| ZA VLADU  REPUBLIKE HRVATSKE  Ministrica za demografiju,  obitelj, mlade i socijalnu politiku  Nada Murganić, v. r. | ZA SINDIKATE  Sindikat zaposlenika u  djelatnosti socijalne skrbi Hrvatske  Jadranka Dimić, v. r.  Samostalni sindikat zdravstva  i socijalne skrbi Hrvatske  Stjepan Topolnjak, v. r. |
### NN 4/2019 (11.1.2019.), Odluka o najvišoj naknadi za pokrivanje troškova mirovinskog osiguravajućeg društva u 2019. iz doznaka obveznog mirovinskog fonda

Hrvatska agencija za nadzor financijskih usluga

80

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) te članka 135. stavka 2. Zakona o mirovinskim osiguravajućim društvima (»Narodne novine«, broj 22/14, 29/18 i 115/18), Hrvatska agencija za nadzor financijskih usluga na sjednici Upravnog vijeća održanoj 4. siječnja 2019. godine donosi

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2019. IZ DOZNAKA OBVEZNOG MIROVINSKOG FONDA

Članak 1.

Mirovinsko osiguravajuće društvo može u 2019. godini naplatiti na ime naknade troškova koje naplaćuje iz doznaka obveznog mirovinskog fonda najviše do:

– 1,5 % od primljene doznake jednokratno i

– 0,17 % od primljene doznake godišnje za vrijeme trajanja isplate mirovine.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/19-04/01

Urbroj: 326-01-50-51-19-1

Zagreb, 4. siječnja 2019.

Predsjednik
 Upravnog vijeća
 dr. sc. Ante Žigman, v. r.
### NN 4/2019 (11.1.2019.), Odluka o izmjeni i dopuni Odluke o porezima Općine Fužine

Općina Fužine

83

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 50/11, 144/12, 19/13 – proč. tekst i 137/15.) članka 20. stavka 1. i članka 42. Zakona o lokalnim porezima (»Narodne novine« broj 115/16) i članka 35. Statuta Općine Fužine (»Službene novine Primorsko-goranske županije« br. 23/09, 30/09 i 12/13 i »Službene novine Općine Fužine« broj 02/18) Općinsko vijeće Općine Fužine na svojoj sjednici od 20. prosinca 2018. godine donosi

ODLUKU

O IZMJENI I DOPUNI ODLUKE O POREZIMA OPĆINE FUŽINE

Članak 1.

Članak 11. Odluke o porezima Općine Fužine (»Službene novine Općine Fužine« broj 07/17 i »Narodne novine« broj 116/17) mijenja se i glasi:

»Obveznici poreza na kuće za odmor dužni su nadležnoj ispostavi Porezne uprave ili Jedinstvenom upravnom odjelu Općine Fužine dostaviti podatke o kućama za odmor, koji se odnose na mjesto gdje se nalaze ti objekti, te korisnu površinu, kao i podatke o poreznom obvezniku, najkasnije do 31. ožujka godine za koju se utvrđuje porez na kuće za odmor.«

Članak 2.

Članak 12. mijenja se i glasi:

»Porez na kuće za odmor ne plaća se na kuće za odmor koje se ne mogu koristiti (zbog starosti i trošnosti, zbog ratnih razaranja i prirodnih nepogoda npr. poplava, požara, potresa).

Porez na kuće za odmor ne plaća se niti na kuće za odmor za vrijeme dok su u njima smješteni prognanici i izbjeglice.«

Članak 3.

Ova Odluka objavit će se u »Narodnim novinama« i »Službenim novinama Općine Fužine«.

Članak 4.

Ova Odluka stupa na snagu osmoga dana od dana objave u »Službenim novinama Općine Fužine«.

Klasa: 021-05/18-18-01/07

Urbroj: 2112/03-01-18-15

Fužine, 20. prosinca 2018.

OPĆINSKO VIJEĆE OPĆINE FUŽINE

Predsjednik
 Slavko Starčević, v. r.
### NN 4/2019 (11.1.2019.), Odluka o iznosu državnih poticajnih sredstava za stambenu štednju prikupljenu u 2019. godini

VLADA REPUBLIKE HRVATSKE

77

Na temelju članka 21. stavka 6. Zakona o stambenoj štednji i državnom poticanju stambene štednje (»Narodne novine«, br. 109/97, 117/97, 76/99, 10/01, 92/05, 21/10, 15/13, 139/13 i 110/15), Vlada Republike Hrvatske je na sjednici održanoj 10. siječnja 2019. godine donijela

ODLUKU

O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU
 U 2019. GODINI

I.

Državna poticajna sredstva za stambenu štednju prikupljenu u 2019. godini iznose 1,2 %.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-04/347

Urbroj: 50301-25/16-19-4

Zagreb, 10. siječnja 2019.

Predsjednik
 mr. sc. Andrej Plenković, v. r.
### NN 4/2019 (11.1.2019.), Uredba o dopunama Uredbe o unutarnjem ustrojstvu Središnjeg državnog ureda za Hrvate izvan Republike Hrvatske

Vlada Republike Hrvatske

76

Na temelju članka 14. stavka 4. Zakona o odnosima Republike Hrvatske s Hrvatima izvan Republike Hrvatske (»Narodne novine«, br. 124/11 i 16/12) i članka 63. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 10. siječnja 2019. godine donijela

UREDBU

O DOPUNAMA UREDBE O UNUTARNJEM USTROJSTVU SREDIŠNJEG DRŽAVNOG UREDA ZA HRVATE IZVAN REPUBLIKE HRVATSKE

Članak 1.

U Uredbi o unutarnjem ustrojstvu Središnjeg državnog ureda za Hrvate izvan Republike Hrvatske (»Narodne novine«, broj 2/17) u članku 12. iza riječi: »Glavno tajništvo obavlja pravne, poslove upravljanja ljudskim resursima, financijsko-planske, računovodstvene, organizacijske, te opće, pomoćne i tehničke poslove za potrebe Središnjeg državnog ureda;« dodaju se riječi: »obavlja poslove koordinatora za strateško planiranje sukladno propisu kojim se uređuje sustav strateškog planiranja i upravljanja razvojem Republike Hrvatske;«.

Članak 2.

U članku 14. iza riječi: »radi na poslovima planiranja i izvršavanja proračuna;« dodaju se riječi: »obavlja i koordinira poslove strateškog planiranja propisane propisom kojim se uređuje sustav strateškog planiranja i upravljanja razvojem Republike Hrvatske te surađuje sa središnjim tijelom državne uprave nadležnim za poslove regionalnog razvoja i fondova Europske unije kao Koordinacijskim tijelom; odgovara za pravodobni unos podataka o aktima strateškog planiranja te podnošenje izvješća sukladno propisu kojim se uređuje sustav strateškog planiranja i upravljanja razvojem Republike Hrvatske;«.

Članak 3.

Okvirni broj državnih službenika i namještenika u Središnjem državnom uredu za Hrvate izvan Republike Hrvatske prikazan u tablici koja je sastavni dio Uredbe o unutarnjem ustrojstvu Središnjeg državnog ureda za Hrvate izvan Republike Hrvatske (»Narodne novine«, broj 2/17) ostaje nepromijenjen.

Članak 4.

Državni tajnik Središnjeg državnog ureda za Hrvate izvan Republike Hrvatske, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Središnjeg državnog ureda za Hrvate izvan Republike Hrvatske s odredbama ovo Uredbe u roku 30 dana od dana njezina stupanja na snagu.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/18-03/104

Urbroj: 50301-23/21-19-2

Zagreb, 10. siječnja 2019.

Predsjednik
 mr. sc. Andrej Plenković, v. r.
### NN 5/2019 (16.1.2019.), Odluka o izmjenama i dopunama Odluke o porezima Grada Čakovca

Grad Čakovec

98

Na temelju članka 20. Zakona o lokalnim porezima (»Narodne novine« 115/16, 101/17) te članka 27. Statuta Grada Čakovca (Sl. gl. Grada Čakovca 09/09, 2/13, 3/13, 3/13 – proč. tekst, 1/14, 1/18 i 3/18 – proč. tekst), Gradsko vijeće Grada Čakovca je na svojoj 9. sjednici, održanoj 13. prosinca 2018., donijelo

ODLUKU

O IZMJENAMA I DOPUNAMA ODLUKE O POREZIMA

Članak 1.

U Odluci o porezima (Službeni glasnik Grada Čakovca 1/17 i 5/17, u daljnjem tekstu Odluka) u članku 12., stavku 2 u tabeli, iza alineje » – za postavljeni kiosk (osim u ulici J. Kozarca – staro sajmište) dodaju se sljedeće alineje:

|  |  |
| --- | --- |
| – za postavljeni kiosk za prodaju tiskovina u ulici Valentina Morandinija (kod tržnice) | 1.500,00 kuna mjesečno |
| – za postavljeni kiosk za prodaju tiskovina u ulici Tome Masaryka (kod Macanovog doma) | 1.200,00 kuna mjesečno |
| – za postavljeni kiosk za prodaju tiskovina (ostale lokacije u Gradu) | 1.000,00 kuna mjesečno |

Članak 2.

Ostale odredbe Odluke ostaju na snazi.

Članak 3.

Ova Odluka stupa na snagu osmoga dana od dana objave u Službenom glasniku Grada Čakovca, a objavljuje se i u »Narodnim novinama«.

Klasa: 021-05/18-01/100

Urbroj: 2109/2-02-18-07

Čakovec, 13. prosinca 2018.

Predsjednik
 Gradskog vijeća
 Jurica Horvat, v. r.
### NN 5/2019 (16.1.2019.), Indeks proizvođačkih cijena industrijskih proizvoda na domaćem tržištu u prosincu 2018.

Državni zavod za statistiku

99

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U PROSINCU 2018.

Indeks proizvođačkih cijena industrijskih proizvoda na domaćem tržištu u prosincu 2018. u odnosu na studeni 2018. iznosi 98,9.

Klasa: 954-02/19-01/01

Urbroj: 555-06-03-19-02

Zagreb, 9. siječnja 2019.

Ravnatelj
 Marko Krištof, v. r.
### NN 5/2019 (16.1.2019.), Rješenje o razrješenju člana Povjerenstva za uništavanje oduzetih droga

Vlada Republike Hrvatske

87

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 51.a stavka 1. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11 i 80/13), Vlada Republike Hrvatske je na sjednici održanoj 10. siječnja 2019. godine donijela

RJEŠENJE

O RAZRJEŠENJU ČLANA POVJERENSTVA ZA UNIŠTAVANJE ODUZETIH DROGA

Razrješuje se BERNARD TOPIĆ dužnosti člana Povjerenstva za uništavanje oduzetih droga, na koju je imenovan kao predstavnik ministarstva nadležnog za gospodarstvo.

Klasa: 080-02/19-02/01
 Urbroj: 50301-15/07-19-02
 Zagreb, 10. siječnja 2019.

Predsjednik
 mr. sc. Andrej Plenković, v. r.
### NN 5/2019 (16.1.2019.), Rješenje o imenovanju člana Povjerenstva za uništavanje oduzetih droga

VLADA REPUBLIKE HRVATSKE

88

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 51.a stavka 1. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11 i 80/13), Vlada Republike Hrvatske je na sjednici održanoj 10. siječnja 2019. godine donijela

RJEŠENJE

O IMENOVANJU ČLANA POVJERENSTVA ZA UNIŠTAVANJE ODUZETIH DROGA

Imenuje se DARKO KIHALIĆ članom Povjerenstva za uništavanje oduzetih droga, kao predstavnik ministarstva nadležnog za gospodarstvo.

Klasa: 080-02/19-01/01
 Urbroj: 50301-15/07-19-02
 Zagreb, 10. siječnja 2019.

Predsjednik
 mr. sc. Andrej Plenković, v. r.
### NN 5/2019 (16.1.2019.), Odluka o dopuni Odluke o lokalnim porezima Općine Unešić

Općina Unešić

97

Na temelju članka 20. Zakona o lokalnim porezima (»Narodne novine«, broj: 115/16 i 101/17) i članka 34. Statuta Općine Unešić (»Službeni vjesnik Šibensko-kninske županije«, broj: 05/18 i 7/18), Općinsko vijeće Općine Unešić, na 8. sjednici održanoj 19. prosinca 2018. godine, donijelo je

ODLUKU

O DOPUNI ODLUKE O LOKALNIM POREZIMA OPĆINE UNEŠIĆ

Članak 1.

U Odluci o lokalnim porezima Općine Unešić (»Narodne novine«, broj 90/17, 3/18 i »Službeni vjesnik Šibensko-kninske županije«, broj 12/17, 15/17), u daljnjem tekstu: Odluka, u članku 15. iza stavka 2. dodaje se stavak 3. koji glasi:

»Ovlašćuje se nadležna organizacija za platni promet zadužena za naplatu javnih prihoda (FINA) da naknade predviđene ovom Odlukom Poreznoj upravi obračuna i uplati u Državni Proračun do zadnjeg dana u mjesecu za prethodni mjesec sukladno suglasnosti Ministarstva financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine« broj 1/17).«

Članak 2.

Ova Odluka objavit će se u »Narodnim novinama« i »Službenom vjesniku Šibensko-kninske županije«, a stupa na snagu osmoga dana od dana objave u »Službenom vjesniku Šibensko-kninske županije«.

Klasa: 410-01/18-01/08

Urbroj: 2182/07-18-01-3

Unešić, 19. prosinca 2018.

OPĆINSKO VIJEĆE OPĆINE UNEŠIĆ

Predsjednik
 Ante Božić, v. r.
### NN 5/2019 (16.1.2019.), Ispravak Odluke o određivanju relativnih pondera za arhitektonske i inženjerske i s njima povezane savjetodavne usluge u graditeljstvu i prostornom uređenju

MINISTARSTVO GRADITELJSTVA I PROSTORNOGA UREĐENJA

100

Nakon izvršenog pregleda teksta utvrđena je pogreška u Odluci o određivanju relativnih pondera za arhitektonske i inženjerske i s njima povezane savjetodavne usluge u graditeljstvu i prostornom uređenju objavljenoj u »Narodnim novinama«, broj 119 od 28. prosinca 2018. godine, te se daje sljedeći

ISPRAVAK

ODLUKE O ODREĐIVANJU RELATIVNIH PONDERA ZA ARHITEKTONSKE I INŽENJERSKE I S NJIMA POVEZANE SAVJETODAVNE USLUGE U GRADITELJSTVU I PROSTORNOM UREĐENJU

U članku 5. podstavku 5. Odluke o određivanju relativnih pondera za arhitektonske i inženjerske i s njima povezane savjetodavne usluge u graditeljstvu i prostornom uređenju umjesto: »Fj = f x Cj/Cmin« treba stajati: »Fj = f x Cmin/Cj«.

Klasa: 360-01/18-01/39

Urbroj: 531-01-19-33

Zagreb, 14. siječnja 2019.

Ministar
 Predrag Štromar, v. r.
### NN 6/2019 (18.1.2019.), Odluka o dodjeli odlikovanja Reda kneza Trpimira s ogrlicom i Danicom Nikolini (Alojzije) Babić

PREDSJEDNICA REPUBLIKE HRVATSKE

101

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman uspjeh hrvatske teniske reprezentacije, promociju sporta i ugleda Republike Hrvatske, te osvajanju Davisova kupa 2018. čemu je pridonijela svojim profesionalnim iskustvom i osobnom podrškom, odlikuje se

NIKOLINA (Alojzije) BABIĆ.

Klasa: 060-03/18-05/04
 Urbroj: 71-06-04/4-18-01
 Zagreb, 26. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda kneza Trpimira s ogrlicom i Danicom Željku (Željko) Krajanu

PREDSJEDNICA REPUBLIKE HRVATSKE

102

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman, povijesni uspjeh hrvatske teniske reprezentacije, osvjedočenu srčanost i požrtvovnost i iskazano zajedništvo i domoljubni ponos u promociji sporta i međunarodnog ugleda Republike Hrvatske u osvajanju Davisova kupa 2018., odlikuje se

ŽELJKO (Željko) KRAJAN.

Klasa: 060-03/18-05/05
 Urbroj: 71-06-04/4-18-01
 Zagreb, 26. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda kneza Branimira s ogrlicom, za izniman povijesni uspjeh hrvatske teniske reprezentacije

PREDSJEDNICA REPUBLIKE HRVATSKE

103

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman, povijesni uspjeh hrvatske teniske reprezentacije, osvjedočenu srčanost i požrtvovnost kojima su dokazali svoje najveće profesionalne i osobne kvalitete, za iskazano zajedništvo i domoljubni ponos u promociji sporta i međunarodnog ugleda Republike Hrvatske, te osvajanju Davisova kupa 2018., odlikuju se

MARIN (Zdenko) ČILIĆ

BORNA (Damir) ĆORIĆ

IVAN (Tomislav) DODIG

MATE (Jakov) PAVIĆ

FRANKO (Joško) ŠKUGOR

VIKTOR (Čedomir) GALOVIĆ

NIKOLA (Mirko) MEKTIĆ.

Klasa: 060-03/18-06/04
 Urbroj: 71-06-04/4-18-01
 Zagreb, 26. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda kneza Branimira s ogrlicom Njezinoj Ekscelenciji Zini Kalay Kleitman

PREDSJEDNICA REPUBLIKE HRVATSKE

104

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Države Izraela, odlikuje se

Njezina Ekscelencija ZINA KALAY KLEITMAN.

Klasa: 060-04/18-06/10
 Urbroj: 71-06-04/4-18-01
 Zagreb, 3. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Ante Starčevića profesoru emeritusu Zvonimiru (Franko) Šeparoviću

PREDSJEDNICA REPUBLIKE HRVATSKE

105

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 16. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Ante Starčevića, za izniman doprinos održanju i razvitku hrvatske državotvorne ideje, te neovisnosti, cjelovitosti i međunarodnom ugledu Republike Hrvatske, odlikuje se

profesor emeritus ZVONIMIR (Franko) ŠEPAROVIĆ.

Klasa: 060-03/18-11/05
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Stjepana Radića Borisu (Marjan) Barabi

PREDSJEDNICA REPUBLIKE HRVATSKE

106

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 17. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Stjepana Radića, za osobite zasluge i stradanje u borbi za nacionalna i socijalna prava hrvatskog naroda, a u prigodi 75. obljetnice oslobođenja talijanskog fašističkog koncentracijskog logora Molat, odlikuje se

BORIS (Marjan) BARABA.

Klasa: 060-03/18-12/01
 Urbroj: 71-06-04/4-18-01
 Zagreb, 29. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera, za osobiti doprinos razvoju ugleda Republike Hrvatske

PREDSJEDNICA REPUBLIKE HRVATSKE

116

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvoju ugleda Republike Hrvatske u svijetu kroz područje sporta, sportskih i društvenih djelatnosti, odlikuju se

MATIJA (Zvonko) GUBICA

BORIS (Ljubomir) MILOŠEVIĆ.

Klasa: 060-03/18-16/18

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Stjepana Radića, za osobite zasluge i stradanje u borbi za nacionalna i socijalna prava hrvatskog naroda

PREDSJEDNICA REPUBLIKE HRVATSKE

107

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 17. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Stjepana Radića, za osobite zasluge i stradanje u borbi za nacionalna i socijalna prava hrvatskog naroda, a u prigodi 75. obljetnice prvog oslobođenja grada Splita i 74. obljetnice konačnog oslobođenja grada Splita i Dalmacije od fašističke okupacije, odlikuju se

PALMINA (Kajo) POLJAK

ANTUN (Petar) BARANOVIĆ.

Klasa: 060-03/18-12/02
 Urbroj: 71-06-04/4-18-01
 Zagreb, 4. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera Jadranki (Pajo) Brljak

PREDSJEDNICA REPUBLIKE HRVATSKE

117

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos sestrinstvu kao profesiji te promociji zdravlja na području Republike Hrvatske i u Europi, odlikuje se

JADRANKA (Pajo) BRLJAK.

Klasa: 060-03/18-16/19

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Danice hrvatske s likom Marka Marulića Veljku (Ibrahim) Kajtaziju

PREDSJEDNICA REPUBLIKE HRVATSKE

108

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za izniman doprinos unaprjeđenju položaja romske nacionalne manjine u Republici Hrvatskoj, osobito na području kulture, obrazovanja i sporta, odlikuje se

VELJKO (Ibrahim) KAJTAZI.

Klasa: 060-03/18-13/21
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Danice hrvatske s likom Ruđera Boškovića prof. dr. sc. Miljenku (Andrija) Brekalu

PREDSJEDNICA REPUBLIKE HRVATSKE

109

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Ruđera Boškovića, za osobite zasluge za znanost, visoko obrazovanje te višegodišnje sustavno znanstveno istraživanje vrijednosti proisteklih iz Domovinskoga rata, odlikuje se

prof. dr. sc. MILJENKO (Andrija) BREKALO.

Klasa: 060-03/18-13/22
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera Valentini (Ivan) Sečen

PREDSJEDNICA REPUBLIKE HRVATSKE

118

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos razvitku i ugledu Republike Hrvatske kroz afirmaciju inovativnog rada i inovativnog poduzetništva, odlikuje se

VALENTINA (Ivan) SEČEN.

Klasa: 060-03/18-16/20

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera mons. Giuseppeu (Antonio) Vosilli

PREDSJEDNICA REPUBLIKE HRVATSKE

119

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos u promicanju moralnih i društvenih vrednota dugogodišnjim pastoralnim i socijalnim radom u Republici Hrvatskoj, te pružanju nesebične pomoći građanima u potrebi, odlikuje se

mons. GIUSEPPE (Antonio) VOSILLA.

Klasa: 060-03/18-16/21

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Danice hrvatske s likom Franje Bučara, za izniman uspjeh hrvatske teniske reprezentacije

PREDSJEDNICA REPUBLIKE HRVATSKE

110

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman uspjeh hrvatske teniske reprezentacije, promociju sporta i ugleda Republike Hrvatske, te osvajanju Davisova kupa 2018., odlikuju se

IGOR (Josip) ŠARIĆ

LOVRO (Željko) ZOVKO.

Klasa: 060-03/18-13/20
 Urbroj: 71-06-04/4-18-01
 Zagreb, 26. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera dr. sc. Alainu Terrenoireu

PREDSJEDNICA REPUBLIKE HRVATSKE

120

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos u razvitku odnosa i suradnje Republike Hrvatske sa zemljama Europske unije, te potporu i zalaganje za primitak Republike Hrvatske u članstvo Europske unije, odlikuje se

dr. sc. ALAIN TERRENOIRE.

Klasa: 060-04/18-16/10

Urbroj: 71-06-04/4-18-01

Zagreb, 23. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Danice hrvatske s likom Franje Bučara Bruni (Darko) Bošnjaku

PREDSJEDNICA REPUBLIKE HRVATSKE

111

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman sportski uspjeh i osvajanje brončane medalje na XII. Zimskim paraolimpijskim igrama 2018. u Južnoj Koreji, te osobite zasluge u promicanju sporta i ugleda Republike Hrvatske u svijetu, odlikuje se

BRUNO (Darko) BOŠNJAK.

Klasa: 060-03/18-13/23
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera dr. sc. Luki (Mirko) Balvanu

PREDSJEDNICA REPUBLIKE HRVATSKE

121

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske kroz bogato duhovno kulturno stvaralaštvo, u prigodi 30. obljetnice skladanja duhovne glazbe, odlikuje se

dr. sc. LUKA (Mirko) BALVAN.

Klasa: 060-04/18-16/16

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli priznanja Povelje Republike Hrvatske, za izniman doprinos u očuvanju i njegovanju tradicije te promicanju povijesno-kulturne baštine Republike Hrvatske

PREDSJEDNICA REPUBLIKE HRVATSKE

122

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u očuvanju i njegovanju tradicije te promicanju povijesno-kulturne baštine Republike Hrvatske, dodjeljuje se

SAVEZU POVIJESNIH POSTROJBI HRVATSKE VOJSKE

HRVATSKOM SOKOLU OSJEČKO-BARANJSKE ŽUPANIJE

VARAŽDINSKOJ GRAĐANSKOJ GARDI (GRAD VARAŽDIN)

KRIŽEVAČKOJ DJEVOJAČKOJ STRAŽI (GRAD KRIŽEVCI)

HRVATSKOJ BRATOVŠTINI BOKELJSKOJ MORNARICI 809.

PLEMENITOJ OPĆINI TUROPOLJSKOJ

KARLOVAČKOJ GRAĐANSKOJ GARDI (GRAD KARLOVAC)

SAMOBORSKOJ NARODNOJ GARDI

KU »STARI GRANIČAR« ŽUPANJA

BJELOVARSKIM GRANIČARIMA-HUSARIMA 1756.

ZRINSKOJ GARDI ČAKOVEC

PP KZŽ »KOSTELSKA PIŠTOLA – KEGLEVIĆEVA STRAŽA KOSTEL«

SENJSKIM USKOCIMA (PUČKO OTVORENO UČILIŠTE M. C. NEHAJEV)

POVIJESNOJ POSTROJBI SVETONEDELJSKA GARDA PETAR II. ERDÖDY

DRUŠTVU DUBROVAČKIH TROMBUNJERA

GRADSKOJ STRAŽI BAKAR.

Klasa: 061-01/18-01/22

Urbroj: 71-06-04/4-18-01

Zagreb, 20. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Danice hrvatske s likom Katarine Zrinske Robertu (Tomislav) Marktu

PREDSJEDNICA REPUBLIKE HRVATSKE

112

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge u humanitarnom radu i djelovanju te promicanju moralnih i društvenih vrednota, odlikuje se

ROBERT (Tomislav) MARKT.

Klasa: 060-03/18-13/24
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli priznanja Povelje Republike Hrvatske Hrvatskom restauratorskom zavodu

PREDSJEDNICA REPUBLIKE HRVATSKE

123

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u obnovi i povratu pokretne hrvatske kulturne baštine, u prigodi 70. obljetnice, dodjeljuje se

HRVATSKOM RESTAURATORSKOM ZAVODU.

Klasa: 061-01/18-01/23

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda Danice hrvatske s likom Katarine Zrinske Mati (Marko) Agatiću

PREDSJEDNICA REPUBLIKE HRVATSKE

113

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za izniman doprinos u dugogodišnjem humanitarnom radu i djelovanju, te organizaciji i pružanju nesebične pomoći Hrvatima u Republici Hrvatskoj i izvan nje, odlikuje se

MATO (Marko) AGATIĆ.

Klasa: 060-03/18-13/25
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli priznanja Povelje Republike Hrvatske Upravi za zaštitu kulturne baštine Ministarstva kulture

PREDSJEDNICA REPUBLIKE HRVATSKE

124

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u kontinuiranom očuvanju i obnovi nepokretne kulturne baštine, a napose iskazanu brigu za ratom razrušene spomenike kulture i stare gradske jezgre na području Republike Hrvatske, dodjeljuje se

UPRAVI ZA ZAŠTITU KULTURNE BAŠTINE MINISTARSTVA KULTURE.

Klasa: 061-01/18-01/24

Urbroj: 71-06-04/4-18-01

Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera, za izniman uspjeh hrvatske teniske reprezentacije

PREDSJEDNICA REPUBLIKE HRVATSKE

114

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog pletera, za izniman uspjeh hrvatske teniske reprezentacije, promociju sporta i ugleda Republike Hrvatske, te osvajanju Davisova kupa 2018. kojem su pridonijeli svojim velikim profesionalnim iskustvom i osobnom podrškom, odlikuju se članovi hrvatske teniske reprezentacije i Hrvatskog teniskog saveza

IGOR (Mato) BORIĆ

MARIO (Ivan) ĆUŽIĆ

MATE (Miroslav) DELIĆ

MARIN (Mirko) GALIĆ

DRAGAN (Josip) HOFŠTETER

SUZANA (Petar) KNEŽEVIĆ

ROBERT (Danilo) PRUSAC

IGOR (Vladimir) RAJKOVIĆ

VELIBOR (Đuro) VIBOH.

Klasa: 060-03/18-16/13
 Urbroj: 71-06-04/4-18-01
 Zagreb, 26. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli priznanja Povelje Republike Hrvatske Posudionici i radionici narodnih nošnji

PREDSJEDNICA REPUBLIKE HRVATSKE

125

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u očuvanju tradicijske tekstilne kulturne baštine, te za promicanje svijesti o estetskoj vrijednosti narodnih nošnji značajnih za povijest i kulturu hrvatskog naroda, u prigodi 70. obljetnice, dodjeljuje se

POSUDIONICI I RADIONICI NARODNIH NOŠNJI.

Klasa: 061-01/18-01/25
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske promicanjem hrvatske franjevačke crkvene glazbe

PREDSJEDNICA REPUBLIKE HRVATSKE

115

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske promicanjem hrvatske franjevačke crkvene glazbe, te proučavanjem franjevačke baštine i hrvatske književnopovijesne ostavštine, odlikuju se

prof dr. sc. HANA (Dušan) BREKO KUSTURA

dr. sc. HRVOJKA (Nedjeljko) MIHANOVIĆ-SALOPEK.

Klasa: 060-03/18-16/17
 Urbroj: 71-06-04/4-18-01
 Zagreb, 7. prosinca 2018.

Predsjednica
 Republike Hrvatske
 Kolinda Grabar-Kitarović, v. r.
### NN 6/2019 (18.1.2019.), Rješenje o raspuštanju Županijske skupštine Ličko-senjske županije

VLADA REPUBLIKE HRVATSKE

128

Na temelju članka 84. stavka 1. točke 7. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RASPUŠTANJU ŽUPANIJSKE SKUPŠTINE
 LIČKO-SENJSKE ŽUPANIJE

I.

Raspušta se Županijska skupština Ličko-senjske županije, a članovima Županijske skupštine prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Ličko-senjskoj županiji za obavljanje poslova iz nadležnosti Županijske skupštine Ličko-senjske županije.

III.

Povjerenik Vlade Republike Hrvatske preuzima sve ovlasti Županijske skupštine Ličko-senjske županije.

IV.

Sredstva za rad povjerenika Vlade Republike Hrvatske osiguravaju se u proračunu Ličko-senjske županije.

V.

Ovo Rješenje stupa na snagu danom objave u »Narodnim novinama«.

Klasa: 022-03/19-09/01

Urbroj: 50301-25/06-19-2

Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 6/2019 (18.1.2019.), Rješenje o raspuštanju Gradskog vijeća Grada Iloka

VLADA REPUBLIKE HRVATSKE

129

Na temelju članka 84. stavka 1. točke 7. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RASPUŠTANJU GRADSKOG VIJEĆA
 GRADA ILOKA

I.

Raspušta se Gradsko vijeće Grada Iloka, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Iloku za obavljanje poslova iz nadležnosti Gradskog vijeća Grada Iloka.

III.

Povjerenik Vlade Republike Hrvatske preuzima sve ovlasti Gradskog vijeća Grada Iloka.

IV.

Sredstva za rad povjerenika Vlade Republike Hrvatske osiguravaju se u proračunu Grada Iloka.

V.

Ovo Rješenje stupa na snagu danom objave u »Narodnim novinama«.

Klasa: 022-03/19-09/02

Urbroj: 50301-25/06-19-2

Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 6/2019 (18.1.2019.), Rješenje o raspuštanju Gradskog vijeća Grada Ogulina

VLADA REPUBLIKE HRVATSKE

130

Na temelju članka 84. stavka 1. točke 7. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RASPUŠTANJU GRADSKOG VIJEĆA GRADA OGULINA

I.

Raspušta se Gradsko vijeće Grada Ogulina, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Ogulinu za obavljanje poslova iz nadležnosti Gradskog vijeća Grada Ogulina.

III.

Povjerenik Vlade Republike Hrvatske preuzima sve ovlasti Gradskog vijeća Grada Ogulina.

IV.

Sredstva za rad povjerenika Vlade Republike Hrvatske osiguravaju se u proračunu Grada Ogulina.

V.

Ovo Rješenje stupa na snagu danom objave u »Narodnim novinama«.

Klasa: 022-03/19-09/03

Urbroj: 50301-25/06-19-2

Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 6/2019 (18.1.2019.), Rješenje o raspuštanju Općinskog vijeća Općine Davor

VLADA REPUBLIKE HRVATSKE

131

Na temelju članka 84. stavka 1. točke 7. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RASPUŠTANJU OPĆINSKOG VIJEĆA
 OPĆINE DAVOR

I.

Raspušta se Općinsko vijeće Općine Davor, a članovima Općinskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Davor za obavljanje poslova iz nadležnosti Općinskog vijeća Općine Davor.

III.

Povjerenik Vlade Republike Hrvatske preuzima sve ovlasti Općinskog vijeća Općine Davor.

IV.

Sredstva za rad povjerenika Vlade Republike Hrvatske osiguravaju se u proračunu Općine Davor.

V.

Ovo Rješenje stupa na snagu danom objave u »Narodnim novinama«.

Klasa: 022-03/19-09/04

Urbroj: 50301-25/06-19-2

Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 6/2019 (18.1.2019.), Indeks potrošačkih cijena u prosincu 2018.

Državni zavod za statistiku

138

Državni zavod za statistiku objavljuje

INDEKS

POTROŠAČKIH CIJENA U PROSINCU 2018.

Indeks potrošačkih cijena u prosincu 2018. u odnosu na studeni 2018. iznosi 99,2.

Klasa: 957-04/19-01/1
 Urbroj: 555-09-05-19-2
 Zagreb, 16. siječnja 2019.

Ravnatelj
 Marko Krištof, v. r.
### NN 6/2019 (18.1.2019.), Rješenje o imenovanju povjerenika Vlade Republike Hrvatske za obavljanje poslova iz nadležnosti Županijske skupštine Ličko-senjske županije

VLADA REPUBLIKE HRVATSKE

132

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI ŽUPANIJSKE SKUPŠTINE LIČKO-SENJSKE ŽUPANIJE

1. Imenuje se BUDIMIR PERANIĆ povjerenikom Vlade Republike Hrvatske za obavljanje poslova iz nadležnosti Županijske skupštine Ličko-senjske županije.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenik Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/19-01/01
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 6/2019 (18.1.2019.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Iloka

VLADA REPUBLIKE HRVATSKE

133

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA ­
 GRADA ILOKA

1. Imenuje se JASMINKA DRAGUN povjerenicom Vlade Republike Hrvatske za obavljanje poslova iz nadležnosti Gradskog vijeća Grada Iloka.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/19-01/02
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 6/2019 (18.1.2019.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Ogulina

VLADA REPUBLIKE HRVATSKE

134

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA
 GRADA OGULINA

1. Imenuje se MARINA KOLAKOVIĆ povjerenicom Vlade Republike Hrvatske za obavljanje poslova iz nadležnosti Gradskog vijeća Grada Ogulina.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/19-01/03
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.